**Forslag til dagsorden punkt 4.1:**

Bestyrelsen stiller forslag vedrørende kontingenter for 2023/2024 med det overordnede sigte at betone foreningsmedlemsskabet. Målet er herudover at skabe transparens og større entydighed i kontingentstrukturen. Forslaget angår holdtræning.

Med sigte på at indfase en såkaldte ’flat-rate’ eller enhedskontingenter for hovedområderne: Bredde/motion og konkurrence samt cta-område, gives i forslag, at:

*Hovedområde: Breddehold*

* Kontingent fastlægges til kr. 280,00 pr. måned for 1 aktivitetstime (AT) pr. uge.
* Kontingent fastlægges til kr. 300,00 pr. måned for 1,5- 2 aktivitetstimer (AT) pr. uge

Idet specialneedshold er omfattet af særlige forhold og hensyn, vil kontingenter for disse hold ikke være omfattet af forslaget. Dog vil der for visse spec.needshold foretages en mindre stigning op til maks.kr. 10 kr.

*Hovedområde: Talentudvikling- elite (CTA-hold)*

* Kontingent for CTA-området, dvs. for aspiranthold, junior/senior talenthold og seniorkonkurrencehold, fastlægges til kr. 600 pr md.

Tilgår generalforsamlignen forslaget, indfases kontingentstigningen, således at kontingent pr. 1. august 2023 udgør 539,- kr pr. md. Pr. 1.1-2024 øges kontingent til kr. 600,- pr. md.

Forslaget motivers i ønsket om at skabe et mere åbent træningsmiljø og således en incitamentstruktur som understøtter muligheden for mere træning uden ekstra-opkrævning. Målet er med andre ord at understøtte springerens fastholdelse i sit talentudviklingsforløb frem til senioreliteniveau. Forslaget ændrer som udgangspunkt ikke det ugentlige træningstimetal disponeret pr. cta-hold, fx at aspiranthold træner 2 gange pr. uge á 2 timer.

Med forslaget lægges op til at den årlige træningsmængde på sigt kan øges med op til 3 uger, dvs. svarende til 43/44 uger mod i dag 40/41 uger.

Såfremt forslaget forkastes, korrigeres nuværende kontingentstruktur for prisudvikling og transaktionsomkostninger som følge af overgang til NetsEasy med op til maks. 15 kr. pr md. Kontingenter pr. april 2023 er (nb! At der pt. gennemføres et testforsøg med enhedskontingent på kr. 463 pr md. Forsøget løber frem til og med juli 2023).

RETTELSE : Aspiranthold og seniorkonkurrencehold (2 træninger pr. uge á 2 time) kr. 463,00 pr. md.

Junior/senior talent (3 træninger pr. uge á 2 AT) kr. 720 pr. md.

Topholdsspringere (4 træninger pr uge) kr. 840,00 pr. md

Det årlige kontingent vil fortsat opkræves over 12 rater (forudbetaling pr. måned).